
РЕПУБЛИКА БЪЛГАРИЯ


Министерство на околната среда и водите


Регионална инспекция по околната среда и водите - Монтана

Д О К Л А Д
за извършена комплексна проверка на обект: Завод за гипсфазерни плоскости гр. Видин с оператор „Кнауф България” ЕООД гр. София на основание Заповед № РД-282/02.11.2015 г. на Директора на РИОСВ – Монтана
Извършената на 04.11.2015 г. комплексна проверка от експерти на РИОСВ –Монтана е с цел установяване съответствието на дейността на обекта с нормативните изисквания по опазване на околната среда и съгласно утвърдения за 2015 г. План за контролна дейност. 
Производствената дейност на обекта се осъществява в две инсталации: инсталация за калциниран гипс и инсталация за производство на гипсфазерни плоскости. В инсталацита за калциниран гипс суровият гипс се смила и изпича, след което се подава като суровина към инсталацията за производство на гипсфазерни плоскости, също така в тази инсталация се извършва оползотворяване на собствен технологичен отпадък. За производтвото на плоскости се ползва отпадъчна хартия, която се смила в мелница. Впоследствие се смесва с калцинирания гипс, сместа се омокря с вода и се пресова на плоскости. Плоскостите се обрязват, изпичат и шлайфат. Импрегнират се и се уточнява крайния размер. Палетизират се и се подготвят за експедиция.

На петте броя точкови източници на емисии на вредни вещества операторът е извършил собствени периодични измервания през 2014 г., за което е представил доклад и протоколи от измерванията в РИОСВ – Монтана в съответствие с изискванията на чл. 39 от Наредба №6/1999 г.  (обн. ДВ. Бр. 31/1999 г.). извършени са и две контролни измервания от ЦЛ-София-01 към ИАОС-София, като стойностите на замърсяващите вещества от всички измервания са под допустимите норми. Състоянието на ръкавните филтри се следи дистанционно, като на компютърна графика се отчита дифиринциално налягане, като софтуерно е заложено подаване на сигнал за авариини ситуации.  Всички стойности се записват автоматично и могат да бъдат проследявани в реално време. Извън авариини ситуации ръкавните филтри се подменят веднъж на две години. През 2014 г. е извършено контролно измерване за шум от РЛ-Монтана към ИАОС-София и съгласно протоколите от измерванията, нивата на шум в околната среда не превишават допустимите гранични стойности, съгласно Наредба №6/2006 г. (обн. ДВ, бр. 38/2006 г.)
Дружеството е потребител по веригата на химични вещества и смеси за осъществяване на производствената дейност

Предвид разпоредбите на Регламент ЕО № 1907/2006 дружеството се явява потребител по веригата на химични вещества и смеси. Същите до влагането им в производството се съхраняват в съответствие с изискванията на информационните листи за безопасност (ИЛБ), предоставени от доставчиците и Наредбата за съхранението на опасни химични вещества и смеси. ИЛБ са изготвени в съответствие с дял ІІ на Регламент ЕО № 1907/2006. Представена е в определения срок в РИОСВ – Монтана информация за употребените и съхранени химични вещества и смеси в завода през 2014 г.

За производствени нужди водоснабдяването се осъществява от подземни води чрез два тръбни кладенеца, за което на дружеството е издадено разрешително зо водовземане от Басейнова дирекция за управление на водите „Дунавски район” – Плевен (БДУВДР- Плевен). За битови нужди завода се снабдява с вода от водопреносната мрежа на града въз основа на договор с ВиК дружеството. Производствените отпадъчни води смесени с битово-фекалните и дъждовните води преминават през локална пречиствателна станция за отпадъчни води (ЛПСОВ) и се заустват в река Дунав въз основа на разрешително за ползване на воден обект, издадено от БДУВДР- Плевен. На дружеството е наложена текуща месечна санкция за допуснати превишения на индивидуални емисинни ограничения, заложени в разрешителното. Не е установено неизпълнение на условията в разрешителното за ползване на воден обект за заустване на отпадъчни води. Представен е доклад за изпълнение на условията в разрешителното за заустване на отпадъцините води през 2014 г. 
Дейностите с отпадъци се осъществяват въз основа на регистрационен документ за третиране на неопасни отпадъци, със срок на действие безсрочен. в завода се извършват дейности предварително третиране на отпадъците, като собствения технологичен отпадък се оползотворява напълно. Отпадъците се съхраняват на обособени и обозначени площадки и складове с ограничен достъп в подходящи съдове. Ежемесечно се води отчетност за отпадъците в заверените от РИОСВ- Монтана отчетни книги, заведени по образци, съгласно приложение № 1 и № 4 от Наредба № 2/2013 г. приемането на площадката на отпадъци за оползотворяване се осъществява въз основа на писмени договори с фирми, притежаващи документ по чл. 35 от ЗУО. 

Като юридическо лице, пускащо на вътрешния пазар опаковани стоки след употреба, на които се образуват отпадъци от опаковки, дружеството членува в колективна система, чрез договор с ООП. Представени са документи за плащани лицензионни възнаграждения. Води се необходимата отчетност – месечни справки декларации и вътрешнофирмена спецификация, актуализирана за 2015 г.

Изготвен и представен е в РИОСВ-Монтана собствена оценка за възможни случаи на непосредствена заплаха за екологични щети и на случаи на причинени екологични щети със съдържание съгласно приложение № 1 към чл. 3, ал. 1 от Наредба № 1/23.10.2008 г.
Дадените при предходната проверка два броя предписания са изпълнени в срок.

